《游罗浮》
明代·梁可澜

独携筇杖入罗浮，四百名峰今始游。鲍靓葛洪如有待，洞云岩月似相留。

一封茅屋梅花古，半址松坛药灶秋。谁谓铁桥人不到，我将双袖挹飕飗。

作者简介：梁可澜，字元叔。顺德人。博学工诗，隐居罗浮。慕葛洪修炼故事，自号三十二峰太狂长啸仙。署邑令连继芳高其人，访诸山中，酬和竟日。著有《狂仙遗草》、《修真要语》。清道光《广东通志》卷三二九有传。